ហ៊ុយ កន្ធុល

ហ៊ុយ កន្ធុល  (១ កុម្ភៈ ១៩០៩ – ១៣ កញ្ញា ១៩៩១) គឺជាអ្នកនយោបាយខ្មែរមួយរូបដែលបានបម្រើការជានាយករដ្ឋមន្ត្រីនៃប្រទេសកម្ពុជាពីឆ្នាំ១៩៥១ ដល់ឆ្នាំ១៩៥២។ 

 ប្រវត្តិ 

 កើត​នៅ​ថ្ងៃទី​១ ខែកុម្ភៈ ឆ្នាំ​១៩០៩ នៅ​ភ្នំពេញ ពី​ឪពុក ហ៊ុយ ផ្លុក និង ម្តាយ​ឈ្មោះ លេ
 រៀបការ ឆ្នាំ​១៩៣៣ ជាមួយ លី ស៊ីផូ
 មានកូន ៥ នាក់ ៖ កន្ថារី, គីន្ថារា, ណូរ៉ាក់ស៊ី, វ៉ូរា និង កាវុទ្ធ

 ការ​សិក្សា និង ការងារ​ក្នុង​ផ្នែក​សិក្សា 

 សិស្ស​នៅ​អនុវិទ្យាល័យ​ស៊ីសុវត្ថិ និង សាលា​គរុកោសល្យ​ជាន់ខ្ពស់ នៅ​ហាណូយ (ចប់ ឆ្នាំ​១៩៣១)
 ចាប់ផ្តើម​ការងារ​ក្នុង​ផ្នែក​បឋមសិក្សា រួច​ផ្លាស់​ទៅ​វិទ្យាល័យ​ស៊ីសុវត្ថិ
 នៅ​ឆ្នាំ​១៩៣៧ បាន​ទទួល​អាហារូបករណ៍​ទៅ​ប្រទេស​បារាំង រយៈពេល ៥​ខែ
 នៅ​ឆ្នាំ​១៩៤៣ – ១៩៤៧ ត្រូវ​បាន​ចាត់តាំង​ជា​ប្រតិភូ​ខាង​ព័ត៌មាន ឃោសនាការ និង​សារព័ត៌មាន នៃ​ក្រសួង​អប់រំជាតិ
 ជា​សមាជិក​នៃ​សមាគម​ជា​ច្រើន ៖ អនុប្រធាន មិត្តភាព​អតីត​សិស្ស​នៃ​វិទ្យាល័យ​ស៊ីសុវត្ថិ ដែល​លោក​បាន​រួម​បង្កើត​ជាមួយ ប៉ាន់ យុង, ប៉ែន នុត និង ថុន អ៊ុក ជាដើម, លេខា​នៃ​ការិយាល័យ​នៃ​និស្សិត​កម្ពុជា នៅ​ប្រទេស​បារាំង, សមាជិក​នៃ​គណៈកម្មការ​ពិគ្រោះ​លើ​វិស័យ​អប់រំ​សាធារណៈ ។

 ឯកសារយោង 

ចំណាត់ថ្នាក់ក្រុម:នាយករដ្ឋមន្ត្រីកម្ពុជា